המחצית הראשונה של שנת 2017 התאפיינה בהגדלת הסיכון מצד הציבור בכל הקשור לבורסה בת"א. שימו לב למספרים: קרנות הנאמנות שמשקיעות במניות גייסו 4.3 מיליארד שקלים, קרנות הנאמנות שמשקיעות באג"ח קונצרני גייסו 3.26 מיליארד שקלים ומעל כולם אלו הן קרנות הנאמנות בקטגוריית אג"ח כללי שגייסו 11.6 מיליארד שקלים, כך לפי נתונים שאספו במחלקת קשרי היועצים של מיטב-דש. רק לצורך השוואה, בשנת 2016 כולה נרשמו בקרנות המנייתיות גיוסים של 2.4 מיליארד שקלים, בקרנות הקונצרניות גיוסים של 2.98 מיליארד שקלים ובקרנות אג"ח כללי בכלל נרשמו פדיונות של 1.4 מיליארד שקלים.
כלומר הציבור נכנס לבורסה ושער הכניסה הוא ללא ספק קרנות אג"ח כללי, כלומר כאלו בסגנון 90-10 או 80-20 שמשלבות אג"ח ומניות. אז איזו תשואה רואים המחזיקים בקרנות אג"ח כללי ומי הן הקרנות שהשיגו את התשואה הגבוהה בקטרוגיה? הנה המספרים.
בקטגוריית אג"ח כללי יש בבורסה לא פחות מ-323 קרנות. לאחר סינון לפי 100 מיליון שקלים בקרן, קיבלנו 154 קרנות. לפי ניתוח ניתוח Bizportal, התשואה הממוצעת בקטגוריה מתחילת השנה עומדת על 2.37% כאשר בחודש האחרון התשואה הממוצעת הייתה שלילית בשיעור מזערי (מינוס 0.06%).
את המקום הראשון בקטגוריה תופסת הקרן כוון אג"ח דינמית שמנהלת נכסים בהיקף של 111 מיליון שקלים ורשמה מתחילת השנה תשואה של 6.98%. נציין כי הקרן של כוון שבניהולו של בני מוזס תופסת את המקום הראשון גם בחודש יוני עם תשואה של 0.17%. באיזה ניירות מחזיקה הקרן? לעמוד הקרן לחץ כאן. את המקום השני תופסת הקרן פסגות פרימיום שהינה בעלת חשיפה גבוהה מאוד למניות (מעל 43%) ולכן חריגה בקטגוריה. מתחילת השנה רשמה הקרן של פסגות שמנהלת 836 מיליון שקלים תשואה של 5.87% אבל בחודש יוני הקרן הציגה תשואה שלילית של 1.4% (הקרן הגרועה בקטגוריה), זאת בשל המגמה השלילית בשוק המניות בת"א. את המקום השלישי תופסת הקרן אזימוט 18-82 חי דיבידנד עם תשואה של 5.75% מתחילת השנה.
מבין קרנות הענק בקטגוריית אג"ח כללי שמנהלת מעל מיליארד שקלים (יש 23 כאלו) נציין את הקרן אנליסט 20-80 שהשיגה מתחילת השנה תשואה של 3.42% ואחריה ילין לפידות 30-70 שהשיגה תשואה של 3.4%. את המקום השלישי תופסת פסגות ממוקדת 20-80 עם תשואה של 3.06% כאשר נציין כי הקרנות שמשלבות יותר מניות מתברגות בצמרת התשואות מתחילת השנה ומנגד קרנות 90-10 שהינן סולדיות יותר רואות תשואות נמוכות יותר השנה. בהתאם גם העדפת הציבור - להגדיל סיכון וללכת לקרנות 80-20 או 30-70.
מהטבלאות עולה כי המובן מאליו ולפיו הקרנות בעלות החשיפה הגבוהה יותר למניות תופסות את מרבית המקומות הראשונים וזאת בשל המגמה החיובית בשוק המניות. מבין הקרנות הסולידיות יותר בקטגוריית אג"ח כללי שמחזיקות בחשיפה של עד 10% למניות (ומנהלות לפחות 100 מיליון שקלים) נציין את הקרן פסגות אקטיבית 90-10 שהשיגה תשואה של 4.72% השנה. במקום השני מבין קרנות בעלות חשיפה נמוכה יחסית למניות נציין את אזימוט 90-10 דיבידנד שהשיגה תשואה של 4.3% ובמקום השלישי את איביאי אג"ח פלוס 90-10 שהשיגה תשואה של 4.29%. באופן כללי נציין כי התשואה הממוצעת בקרנות בעלות חשיפה של עד 10% למניות עומדת מתחילת השנה על 2.1%.
פסגות פרימיום היא 50 אחוז מניות!!
תתקנו כי רמת הסיכון שונה מהמוצג.